L 278/24 De Europæiske Fællesskabers Tidende 16.10.2002 KOMMISSIONEN KOMMISSIONENS BESLUTNING af 15. oktober 2002 om beskyttelsesforanstaltninger over for visse animalske produkter til foder importeret fra Ukraine (meddelt under nummer K(2002) 3785) (EØS-relevant tekst) (2002/805/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæ- iske Fødevaresikkerhedsautoritet og om procedurer vedrørende fødevaresikkerhed (?), særlig artikel 53, stk. 1, under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af vete- rinærkontrollen for tredjelandsprodukter, der føres ind i Fælles- skabet (?), særlig artikel 22, stk. 1, og ud fra følgende betragtninger: (1) Hvad fødevarer og foder angår, er der i artikel 53, stk. 1, litra b), nr. iii), i forordning (EF) nr. 178/2002 fastsat regler om vedtagelse af midlertidige bestemmelser, hvis det viser sig, at fødevarer eller foder, der indføres fra tredjelande, vil kunne udgøre en alvorlig fare for menne- skers eller dyrs sundhed eller miljøet. (2) I henhold til artikel 22 i direktiv 97/78/EF skal der træffes de nødvendige foranstaltninger over for import af produkter fra tredjelande, hvis der opstår en situation, der kan udgøre en alvorlig fare for dyrs eller menneskers sundhed, eller den forværres. (3) — Der er fundet chloramphenicol i skummetmælkspulver og mælkeerstatning fremstillet af skummetmælkspulver, der er bestemt til foder og importeret fra Ukraine. (4) — Da chloramphenicol i foder udgør en potentiel fare for dyrs og menneskers sundhed, skal der udtages prøver af alle sendinger af mælkepulver og mælkeerstatning frem- stillet af mælkepulver, der er bestemt til foder og impor- teret fra Ukraine, for at påvise, at de ikke er sundhedsfar- lige. () EFT L 31 af 1.2.2002, s. 1. (?) EFT L 24 af 30.1.1998, s. 9. (5) — Ved forordning (EF) nr. 178/2002 blev der oprettet et system for hurtig varsling om fødevarer og foder, og systemet bør anvendes til at gennemføre det krav om gensidig information, som er fastsat i direktiv 97/78/EF. (6) — Beslutningen vil blive taget op til revision på baggrund af de ukrainske myndigheders garantier og på grundlag af resultaterne af de undersøgelser, som medlemsstaterne har foretaget. (7) — Dei denne beslutning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 Denne beslutning gælder for mælkepulver og mælkeerstatning fremstillet af mælkepulver, der er bestemt til foder og impor- teret fra Ukraine. Artikel 2 1. Medlemsstaterne underkaster på grundlag af relevante prøveudtagningsplaner og påvisningsmetoder hver sending af mælkepulver og mælkeerstatning fremstillet af mælkepulver, der er bestemt til foder og importeret fra Ukraine, en kemisk undersøgelse for at forvisse sig om, at produkterne ikke er sundhedsfarlige for dyr og mennesker. Undersøgelsen har især til formål at påvise forekomst af chloramphenicol. 2. Medlemsstaterne underretter straks Kommissionen om resultaterne af undersøgelsen i stk. 1 via systemet for hurtig varsling om fødevarer og foder, som blev oprettet ved forord- ning (EF) nr. 178/2002.